|  |
| --- |
| Aalborg Recycling ApSMineralvej 279220 Aalborg ØstSendt til: Bernt Pedersen |

19. marts 2019

**MP Virksomhedsmiljø**

Miljø- og Energiforvaltningen
Stigsborg Brygge 5
9400 Nørresundby
miljoeplan@aalborg.dk
www.aalborg.dk

Sagsnr.:
2017-049173

Init.: STS
EAN nr.: 5798003752150

Åbningstider:
Mandag - onsdag

09.00 - 15.00

Torsdag

09.00 - 17.00

Fredag

09.00 - 14.00

Send så vidt muligt elektronisk post til Aalborg Kommune

# Miljøtilsyn hos Aalborg Recycling ApS, Mineralvej 27, 9220 Aalborg Øst

Aalborg Kommune, Virksomhedsmiljø har den 18. marts 2019 ført tilsyn hos Aalborg Recycling ApS, CVR-nr. 37548243.

Ved tilsynet var virksomheden repræsenteret ved Bernt Pedersen og Aalborg Kommune, Virksomhedsmiljø var repræsenteret ved Sofie Slettebo.

Virksomheden er omfattet af godkendelsesbekendtgørelsens listepunkt K 212:

*Anlæg for midlertidig oplagring af ikke-farligt affald eller affald af elektrisk og elektronisk udstyr forud for nyttiggørelse eller bortskaffelse med en kapacitet for tilførsel af affald på 30 tons om dagen eller med mere end 4 containere med et samlet volumen på mindst 30 m3, bortset fra anlæg omfattet af listepunkt 5.5 på bilag 1 eller listepunkt K 211.*

*Rekonditionering, herunder omlastning, omemballering eller sortering af ikke-farligt affald eller affald af elektrisk og elektronisk udstyr forud for nyttiggørelse eller bortskaffelse med en kapacitet for tilførsel af affald på 30 tons om dagen eller med mere end 4 containere med et samlet volumen på mindst 30 m3, bortset fra anlæg omfattet af listepunkt 5.1 d i bilag 1 eller listepunkt K 211.*

Tilsynet blev foretaget som opfølgning på naboklage.

**Bemærkninger til virksomhedens miljøforhold**

Tilsynet gav anledning til følgende indskærpelse, som er håndhævet med hjemmel i § 69 i MBL.

1. *På tilsynet blev det konstateret, at virksomhedens oplag af jern og metal er på ca. seks meters højde, dvs. samme højde som virksomhedens midlertidige støjskærme.*

*Det indskærpes, at virksomheden skal overholde vilkår 36 i miljøgodkendelsen af 14. marts 2019 om, at oplag på virksomheden skal være mindst 2 meter under den øverste kant på den nærmeste skærm.*

*Vilkåret skal overholdes senest 25. marts 2019.*

**Klagevejledning**

Ovenstående indskærpelser kan ikke påklages til anden administrativ myndighed.

Eventuelle søgsmål (domstolsprøvelse) skal være anlagt inden 6 måneder efter indskærpelsen er meddelt, jf. § 101, stk. 1 i miljøbeskyttelsesloven.

Efter forvaltningslovens § 9 har du ret til aktindsigt i sagen. Hvis du ønsker aktindsigt i sagens dokumenter kan dette aftales med Aalborg Kommune, Virksomhedsmiljø.

**Offentliggørelse**

Aalborg Kommune, VirksomhedsMiljø skal offentliggøre tilsynsrapporten og eventuelle opfølgninger, der er knyttet til dette tilsyn. Virksomheden har mulighed for at komme med bemærkninger før offentliggørelsen. Virksomhedens eventuelle bemærkninger skal fremsendes inden 14 dage. Hvis der ikke kommer bemærkninger, vil tilsynsrapporten være endelig.

Offentliggørelsen sker på Miljøstyrelsens hjemmeside for Digital MiljøAdministration: <https://dma.mst.dk/>.

**Brugerbetaling**

Miljøtilsynet er omfattet af regler om brugerbetaling, og der afregnes efter det aktuelle timeforbrug fordelt på timer forbrugt på virksomheden, og timer forbrugt udenfor virksomheden.

Aalborg Kommune vil i 2019 opkræve 328,62 kr. pr. forbrugt time i forbindelse med forberedelse, gennemførelse, afrapportering og opfølgning på tilsynet.

Brugerbetalingen opkræves i slutningen af 2019.

Er der spørgsmål eller bemærkninger i øvrigt, kan sagsbehandleren altid kontaktes.

|  |  |
| --- | --- |
| Venlig hilsen |  |
|  |  |
| Sofie Slettebo |  |
| Miljøsagsbehandler |  |
|  |  |
| 9931 2415  |  |
| sofie.slettebo@aalborg.dk |  |
|  |  |
|  |  |
|  |  |
|  |  |
|  |  |
|  |  |
|  |  |